གས་ཀྱི་དབང་དང་། ༣རྡོ་རྗེ་སློབ་དཔོན་ཕྱིར་མི་ལྡོག་པའི་དབང་ངོ་། །ཡེ་ཤེས་ལྷའི་དབང་ལ་བཅུ་གསུམ་སྟེ། ༡བུམ་པའི་དབང་། ༢སྐུ་ཕྱག་རྒྱའི་དབང་། ༣དབུ་རྒྱན་གྱི་དབང་དང་། ༤དབུ་སྐྲའི་དབང་། ༥ཡེ་ཤེས་སྤྱན། ༦འབར་བའི་ཞལ། ༧བྱུག་པའི་རྫས། ༨བགོ་བའི་གོས། ༩གདགས་པའི་རྒྱན། ༡༠མེ་རླུང་འཁོར་ལོ། ༡༡བསྟོད་པའི་མངའ་གསོལ་བ། ༡༢སྤྲུལ་པ་འཁོར་གྱི་དབང་། ༡༣ལྷ་སེམས་སུ་ངོ་སྤྲད་པའོ། །བརྟུལ་ཞུགས་ལ་བཞི། ༡བརྟུལ་ཞུགས་ཆེན་པོ་སྤྱོད་པའི་དབང་དང་། ༢བརྟུལ་ཞུགས་སྤྱོད་པའི་གྲོགས་བསྟན་པ་དང་། ༣ལུང་བསྟན་པའི་དབང་དང་། ༤དམ་རྫས་དང་དྲག་པོའི་ལས་ཀྱི་རྗེས་གནང་སྦྱིན་པའོ། །རྡོ་རྗེ་སློབ་དཔོན་ལ་ལྔ། ༡བུམ་པའི་དབང་། ༢མིག་དབྱེ་བ། ༣རྟོག་པ་སྦྱང་བ། ༤ཆོས་འདི་བསྒྲག་ཅིང་མི་ནུབ་པར་བསྟན་པ་དང་། ༥འགྲོ་བའི་དོན་ལ་བསྐུལ་བའོ། ༈ །གསང་བའི་དབང་ལ་བཅུ་གཅིག་སྟེ། ༡དལ་བྲི་བ། ༢རྫས་བསགས་པ། ༣ཞུ་བ། ༤སྒྲུབ་པ། ༥དབང་བསྒྲགས་པ། ༦བདུད་རྩི་བྱིན་པ། ༧སྒྲིབ་པ་སྦྱང་བ། ༨ཡེ་ཤེས་དབབ་པ། ༩དབང་བསྐུར་བ། ཉན་པ། བཤད་པ། སྒྲུབ་པ། ༡༠སྒོམ་པ། ༡༡ཕྲིན་ལས་སོ། ༈ །ཤེས་རབ་ཡེ་ཤེས་ལ་བཞི་སྟེ། ༡ཤེས་རབ་དང་། ༢ཡེ་ཤེས་དང་། ༣རྗེས་གནང་དང་། ༤གསང་བ་བསྒྲགས་པའོ། ༈ །དབང་བཞི་པ་ལ་བཞི་སྟེ། ༡དལ་སྒྲུབ་པ་དང་། ༢རྡོ་རྗེའི་གླུ་དང་། ༣དབང་བསྐུར་བ་དང་། ༤རྗེས་སུ་གནང་བའོ། །དེ་རྣམས་ལ་རྒྱུ། རྐྱེན། གྲོགས། ཡོན་ཏན། ཐབས་དང་ལྔ་ལྔར་ཤེས་པར་བྱའོ། །འཇམ་དཔལ་དམར་པོའི་དབང་མཛོད་ཀྱི་རྒྱབ་བརྟེན། དཀྱིལ་འཁོར་གྱི་ཆོ་ག་ཞེས་བྱ་བ་རྫོགས་སོ། །རྡོ་རྗེ་ཡང་དབང་གཏེར་གྱིས། གཏེར་བཞད་རྩལ་ལ་གཏད་པའོ། །ལྷ་རྗེ་ཆོས་དབང་ལ་ཞུས་པའི་དཔེ་ལ། རྗེ་བཙུན་ལ་སྟོད་པའི་དཔེ་དང་ཞུ་དག་བགྱིས། ལྷག་ཆད་སབ་པ་ལགས། གཤམ་གྱི་དབང་གི་དབྱེ་འདི། ལ་སྟོད་པའི་དེ་ཅུང་ཟད་རྒྱས་པར་གདའ་བས་བྲིས། ལྷ་རྗེའི་དཔེ་ན་དབང་བཞིའི་གྲངས་ཟུར་ཙམ་གཅིག་སྣང་། བསྐུར་ཐབས་དབང་མཛོད་དུ་ཤེས་པར་བྱའོ། །ཡི་གེའི་གཞུང་འདི་བླ་མ་སངས་རྒྱས་ཀྱིས་མཛད་པ་ལགས་སོ། །འཇམ་དཔལ་ལ་གཤིན་རྗེའི་གཤེད་དམར་གྱི་ཕྲིན་ལས་རྒྱས་པ་བཞུགས་སོ། །བཅོམ་ལྡན་འདས་འཇམ་དཔལ་དམར་པོ་ལ་ཕྱག་འཚལ་ལོ། །བཅོམ་ལྡན་འདས་འཇམ་དཔལ་གཤིན་རྗེའི་གཤེད་ཀྱི་དངོས་གྲུབ་ཐོབ་པར་འདོད་པས། དང་པོ་དབེན་ཞིང་ཉམས་དགའ་བར། རྫས་དང་ཡོ་བྱད་ཚོགས་པར་བྱས་ལ། དལ་བྲི། རྫས་དགོད། རྟེན་དགྲམ། མཆོད་པ་བཤམས། དེ་ནས་རང་ཉིད་སྟན་བདེ་བ་ལ་འདུག་སྟེ། དང་པོ་མཚམས་བཅད་པ་ནི། རྣམ་པར་མི་རྟོག་པ་ཡུན་རིང་དུ་བསྒོམ་ལ། ཆོས་རྣམས་ཅི་ཡང་མི་གནས་པ་སྟོང་པ་ཉིད་དུ་གསལ་བའིི་ངང་ལས། ཡི་གེ་ཧཱུྃ་དམར་པོ་གཅིག་གསལ་བར་བསམ་ལ། དེ་ཡང་། ཨཱོྃ་ཨ་ཀྲོ་ཏེ་ཀ་ཤྲཱི་མཉྫུ་ཡ་མཱནྟ་ཀ་ཧཱུྂ་ཕཊ། ཅེས་བརྗོད་པས། བདག་འཇམ་དཔལ་མ་རུ་རྩེ་གཡས་བེ་ཅོན། གཡོན་སྡིགས་མཛུབ་ལ་མེ་འབར་བ་ཅན། དུར་ཁྲོད་ཀྱི་རྒྱན་དང་ལྡན་པ། བ་སྤུའི་བུ་ག་ཐམས་ཅད་ནས་ཁྲོ་ཆུང་གིས་གཏམས་པར་བསྒོམས་ཏེ། བགེགས་བསྐྲད་པ་ནི། ཧཱུྂ། གསང་སྔགས་དོན་ལ་མི་མོས་ཤིང་། །ཐེག་པའི་དོན་ལ་མི་དད་པ། །འདི་ན་འདུག་བའི་གནས་མེད་དེ། །སོ་སོ་རང་རང་གནས་སུ་དེངས། །ཨཱོོཾ་ཧྲཱིཿཥྚི་ཝི་ཥྚི་ཏཱ་ན་ན་ཝ་ར་ཙཀྲ་ཨ་པ་ན་ཡ་ཧཱུྃ་ཧཱུྃ་ཕཊ། ཧཱུྃ། ང་ཡི་དཀྱིལ་འཁོར་བརྟན་བྱའི་ཕྱིར། །ཁྲོ་རྒྱལ་བྱིན་རླབས་ལས་བྱུང་བ། །མཚོན་ཆ་རྡོ་རྗེ་བེ་ཅོན་འབར། །དཀྱིལ་འཁོར་རིམ་པ་ཚུལ་བཞིན་བསྲུང་། །སྟེང་ཡང་བེ་ཅོན་བླ་བྲེ་ལ། །འོག་ཀྱང་བེ་ཅོན་གཅལ་དུ་བཀྲམ། །ཕྱོགས་མཚམས་ཐམས་ཅད་བེ་ཅོན་གཏམས། །བེ་ཅོན་མཚམས་ལས་མ་འདའ་ཞིག །ཧཱུྃ། ཕྱོགས་མཚམས་ཐམས་ཅད་རྡོ་རྗེའི་མེ། །འབར་བ་རྣམ་པར་འཕྲོ་བ་ཡིས། །མ་རུངས་པ་དག་ཚིག་བྱས་ཏེ། །བགེགས་རྣམས་ཐམས་ཅད་བརླག་པར་གྱུར། །བཛྲ་ཛྭ་ལ་རྂ་ཨཱོྃ་བཛྲ་བཛྲ་ཛྭ་ལ་རྂ། བཛྲ་ཙཀྲ་ཛྭ་ལ་རྂ། བཛྲ་ཁཏྐ་ཛྭ་ལ་རྂ། བཛྲ་མུ་ཏི་མུ་ཏི་ཛྭ་ལ་རྂ། བཛྲ་ཀཱི་ལི་ཀཱི་ལ་ཡ་ཛྭ་ལ་རྂ། དེ་ནས་བཤགས་པ་བྱ་སྟེ། འཇམ་དཔལ་འཁོར་བཅས་གསན་ཅིང་དགོངས་སུ་གསོལ། །བཅོམ་ལྡན་འཇམ་དཔལ་དཔའ་བོ་ནི། །གདུག་པ་འདུལ་མཛད་ཁྲོ་བོའི་སྐུ། །གཉིས་མེད་བྱང་ཆུབ་སེམས་ཀྱི་ཡེ་ཤེས་ཏེ། །མཚན་མ་གཟུགས་སྐུར་བཟུང་བ་བཟོད་པར་གསོལ། །གཟུགས་སྐུ་ཕྱག་རྒྱ་ཆེན་པོའི་རང་བཞིན་ཏེ། །ཏིང་འཛིན་གསལ་བར་མ་གྱུར་བཟོད་པར་གསོལ། །བཟླས་བརྗོད་འཕགས་པའི་གསུང་གི་རང་བཞིན་ཏེ། །གྲངས་ཚད་ཚད་དུ་མ་བཟུང་བཟོད་པར་གསོལ། །མཆོད་པ་ལོངས་སྤྱོད་ཆེན་པོའི་རང་བཞིན་ཏེ། །ཡོ་བྱད་འབྱོར་ཚོགས་ཆུང་བ་བཟོང་པར་གསོལ། །འཕྲོ་འདུ་ཕྲིན་ལས་ཆེན་པོའི་རང་བཞིན་ཏེ། །ཏིང་འཛིན་གསལ་བར་མ་བྱས་བཟོད་པར་གསོལ། །བཟོད་པར་གསོལ་ལོ་ཚངས་མཆོག་ཐུན་དངོས་གྲུབ་བསྩོལ་ཡང་སྣང་། པར་སྩལ་དུ་གསོལ། །མཐུན་པའི་དམ་རྫས་གཞུང་བཞིན་མ་འབྱོར་བས། །ཐུགས་དང་མི་འཚམས་འབྱོན་པར་མི་སྤྲོ་ཡང་། །ཐུགས་དམ་དབང་གིས་བདག་ལ་བརྩེར་དགོངས་ལ། །བསྟན་པ་བསྲུང་ཕྱིར་བདག་གི་དགྲ་བོ་སྒྲོལ། །བདག་ཀྱང་མི་བརྗེད་བཀའ་དྲིན་རྗེས་དྲན་པས། །ཡལ་བར་མི་གཏོང་ཁྱོད་ལ་གཏང་རག་གཏོང་། གཏང་སྙོམས་མ་མཛད་ཕྲིན་ལས་མྱུར་དུ་མཛོད། །རང་རིག་ཡེ་ཤེས་བློ་དང་མི་ལྡན་པས། །རྟགས་དང་མཚན་མ་མྱུར་དུ་མ་བྱིན་ཏེ། །ཡ་མ་རཱ་ཛའི་ཐུགས་དང་ཅི་འགལ་བ། །སྒྲོལ་བདག་ཆེན་པོའི་སྐུ་ལ་བཟོད་པར་གསོལ། །རང་རིག་ཡེ་ཤེས་བློ་དང་མི་ལྡན་པས། །རྟགས་དང་མཚན་མ་མྱུར་དུ་མ་བྱིན་ཏེ། །ཨེ་ཀ་ཛཱ་ཏིའི་ཐུགས་དང་ཅི་འགལ་བ། །སྒེག་མོ་རལ་གཅིག་སྐུ་ལ་བཟོད་པར་གསོལ། །རང་རིག་ཡེ་ཤེས་བློ་དང་མི་ལྡན་པས། །རྟགས་དང་མཚན་མ་མྱུར་དུ་མ་བྱིན་ཏེ། །མཐུན་པའི་སྲོག་བཞི་མྱུར་དུ་མ་སྐོང་སྟེ། །སྲོག་ཟན་དམར་པོའི་ཐུགས་དང་ཅི་འགལ་བ། །དམར་པོ་མཆེད་བཞིའི་སྐུ་ལ་བཟོད་པར་གསོལ། །རང་རིག་ཡེ་ཤེས་བློ་དང་མི་ལྡན་པས། །རྟགས་དང་མཚན་མ་མྱུར་དུ་མ་ཕྱིན་ཏེ། །མཚོ་བཞིའི་མཆོད་པ་གཞུང་བཞིན་མ་འབྱོར་ཏེ། །དམ་ཅན་བསྭེ་མོའི་ཐུགས་དང་ཅི་འགལ་བ། །སྙིང་ཟན་ཆེན་པོའི་སྐུ་ལ་བཟོད་པར་གསོལ། །དེ་ནས་བརྡ་སྒོ་དབྱེ་སྟེ། ཧཱུྃ། དབང་དྲག་འབར་བའི་ཕོ་བྲང་ཆེན་པོ་རུ། །འཇུག་པར་འཚལ་བས་ཕྱོགས་བཞིའི་སྒོ་བཞི་པོ། །མེ་ལོང་མཉམ་ཉིད་སོར་རྟོག་བྱ་གྲུབ་བཞིའི། །བྱམས་པའི་ཞལ་བཟང་བསྟན་ཕྱིར་སྒོ་ཕྱེས་ཤིག །བྷྲཱུྂ་མཎྜལ་ལ་པྲ་བེ་ཤ་ཡ་ཕཊ། དེ་ནས་བརྡ་ཕྱག་འཚལ་ཏེ། ཧཱུྃ། དབང་དྲག་འབར་བའི་ཕོ་བྲང་གཞལ་ཡས་ན། །འཇམ་དཔལ་ཁྲོ་བོ་འཇམ་དཔལ་གཤིན་རྗེའི་ལྷ། །ཐུགས་ཀྱིས་སྲས་མཆོག་གཤིན་རྗེ་མ་རུ་རྩེ། །འཁོར་དང་བཅས་ལ་སྒོ་གསུམ་དང་བས་འདུད། །བརྡ་ཡི་མཆོད་འབུལ་གར་འདི་བཞེས་སུ་གསོལ། །ཡ་མ་ཨ་ཏི་པུ་ཧོ། པྲ་ཏཱི་ཙྪ་ཧོཿ ཨ་ལ་ལ་ཧོཿ དེ་ནས་བྱིན་དབབ་སྟེ། ཧཱུྃ་ཧཱུྃ་ཧཱུྃ། གྲུ་གསུམ་དམར་ནག་རོལ་པའི་དཀྱིལ་འཁོར་འདིར། །འཇམ་དཔལ་གཤིན་རྗེ་དམར་པོར་རལ་བ་ཅན། །འཇིག་རྟེན་ཁམས་ལ་མངའ་མཛད་འཁོར་དང་བཅས། །སྒྲུབ་པའི་དཀྱིལ་འཁོར་འདི་ལ་བྱིན་ཕོབ་ཅིག །མཐུ་དང་དབང་དང་དངོས་གྲུབ་བྱིན་ཕོབ་ཅིག །ས་མ་ཡ་ཧོཿ ས་མ་ཡ་སྟྭཾ། ས་མ་ཡ་ཕེཾ། དེ་ནས་མཆོད་པ་བྱིན་གྱིས་བརླབ་པ་ནི། ཐུན་མོང་གི་མཆོད་པ་ལྔ་བྱིན་གྱིས་བརླབ་པ་སྤྱི་དང་འདྲ། དེ་ནས་ཁྱད་པར་གྱི་མཆོད་པ་བྱིན་གྱིས་བརླབ་པ་ནི། ཨཱ་བྷྲུྂ། ཧཱུྃ་ཨཱོྃ་སྭཱ་ཨཱཾཿཧཱ། སྥ་ར་ཎ་ཕཊ། སཾ་ཧ་ར་ཎ་ཧཱུྂ། ཨཱོྃ་ཨཱཿཧཱུྂ། སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋཱ། ཨཱོྃ་བཛྲ་ཨ་མྲྀ་ཏ་ཧཱུྃ་ཧྲཱིཿཋ། ཨཱོྃ་བཛྲ་བི་ཤྭ་དྷ་ཨ་མྲྀ་ཏེ་ཧཱུྃ་ཕཊ། ཨཱོྃ་བཛྲ་ཡཀྵ་ཀྲོ་དྷ་ཨ་མྲྀ་ཏེ་ཧཱུྃ་ཕཊ། དེ་ནས་གཏོར་མ་བྱིན་གྱིས་བརླབ་པ་ནི། བྷྲཱུྂ་པདྨ་བ་ལིཾ་ཏ། བི་ཤྭ་ཙཀྲ་བྷྲཱུྂ་ཧཱུྂ་ཧ་ཧེ་ཕཊ་བྷྱོ་རཾ། བྷྲཱུྂ་ཀ་པཱ་ལ་བ་ལིཾ་ཏ་མ་སུརྻ་མཎྜལ་ལ་ཧཱུྃ། པྂ་པདྨ་མཎྜལ་ཨཱཿ ཨ་ཙནྡྲ་མཎྜལ་ལ་ཨོཾ། སྥ་ར་ཎ་ཕཊ། སཾ་ཧ་ར་ཎ་ཧཱུྃ། ཨཱོྃ་བ་ལིཾ་ཏ་ཏེ་ཛོ་བ་ལིཾ་ཏ་བ་ལ་བ་ཏེ་གུ་ཧྱ་ཧྲཱིཿཤྭ་ས་མ་ཡ་སྟྭཾ། དེ་ནས་རཀྟ་བརླབ་སྟེ། བྷཉྫ་ཀ་པཱ་ལ་བྷྲཱུྂ། ཨཱོྃ་པདྨ་མཎྜལ་ལ། སྥ་ར་ཎ་ཕཊ། སཾ་ཧ་ར་ཎ་ཧཱུྃ། ཨཱོྃ་རཀྟ་ཛྭ་ལ་ས་མུ་ཏྲ་མཎྜལ་ཧཱུྃ། དེ་ནས་མར་མེ་བྱིན་གྱིས་བརླབ་བོ། །ཧཱུྃ། ཕྱི་ནང་གསང་བའི་མཆོད་པ་རྒྱ་མཚོ་དང་། །བདུད་རྩི་ཛ་གད་གཏོར་མ་རཀྟར་བཅས། །དངོས་སུ་འབྱོར་དང་ཡིད་ཀྱིས་རྣམ་སྤྲུལ་ནས། །ཡི་དམ་ལྷ་ཚོགས་འཁོར་དང་བཅས་ལ་འབུལ། །ཞེས་དབུལ་ལོ། །དེ་ནས་བཛྲ་ས་མ་ཡ་ཡིས་སྤྱན་དྲངས་ནས། འཇམ་དཔལ་རྡོ་རྗེ་ལ་སོགས་པའི། །རྒྱལ་བ་སྲས་དང་བཅས་པ་ལ། །ལུས་ངག་ཡིད་གསུམ་གུས་ལྡན་པས། །ཀུན་ནས་དང་བས་ཕྱག་འཚལ་ལོ། །སངས་རྒྱས་ཞིང་དུ་གང་བསྔགས་པའི། །འཇིག་རྟེན་དག་ན་མཆོག་གྱུར་པ། །རིན་ཆེན་མེ་ཏོག་བདུག་སྤོས་སོགས། །ཀུན་ནས་སྤྲུལ་ཏེ་མཆོད་པར་བགྱི། །བདག་གིས་སྔོན་ནས་བསགས་པའི་སྡིག །ཀུན་ནས་བསགས་པར་གྱུར་པ་རྣམས། །རང་བཞིན་མེད་ཀྱང་ཡོད་ཚུལ་གྱིས། །མགོན་པོ་ཀུན་གྱི་སྤྱན་སྔར་བཤགས། །མགོན་པོ་ཀུན་གྱི་བསོད་ནམས་དང་། །དམན་པའི་དགེ་བ་ཐམས་ཅད་ལ། །དེ་བཞིན་མཐུན་པའི་ལྷག་བསམ་གྱིས། །དང་བས་རྗེས་སུ་ཡི་རང་ངོ་། །བདེ་གཤེགས་བྱང་ཆུབ་མཆོག་བརྙེས་ནས། །འགྲོ་བ་ཐུགས་རྗེས་འདུལ་སླད་དུ། །ཆོས་ཀྱི་འཁོར་ལོ་བསྐོར་བ་ལ། །ཚངས་པ་བཞིན་དུ་གསོལ་བ་འདེབས། མྱ་ངན་འདའ་བཞིད་དེ་དག་ལ། །འགྲོ་ཀུན་ཡུན་དུ་བདེ་བའི་ཕྱིར། །ཇི་སྲིད་འཁོར་བ་དེ་སྲིད་བར། །མྱ་ངན་མི་འདའ་བཞུགས་སུ་གསོལ། །ཇི་སྲིད་འཁོར་བ་མ་སྟོང་བར། །བདག་གི་དགེ་བའང་དེ་བཞིན་དུ། །ཀུན་ནས་ཟད་པར་མ་གྱུར་པས། །སེམས་ཅན་ཡོངས་སུ་སྨིན་པར་ཤོག །བདག་ཀྱང་དུས་འདི་ཕན་ཆད་ནས། །བྱང་ཆུབ་སྙིང་པོའི་བར་དུ་ནི། མགོན་པོའི་འབངས་སུ་འབུལ་ལགས་ཀྱིས། །ཐུགས་རྗེས་ཡོངས་སུ་བཟུང་བར་མཛོད། །དུས་འདི་ནས་ནི་བཟུང་ནས་ནི། །མགོན་པོ་ཁྱོད་ཀྱི་བཀའ་བཞིན་དུ། །སེམས་ཅན་ཀུན་དོན་སྒྲུབ་ལགས་ཀྱིས། །བྱིན་གྱིས་བརླབ་པར་མཛད་དུ་གསོལ། །དེ་ནས་ཕྲིན་ལས་གཞུང་བསྲང་སྟེ། །རྟོག་མེད་སྤྲོས་བྲལ་ཆོས་ཀྱི་དབྱིངས། །དམིགས་མེད་མཁའ་མཉམ་བྱང་ཆུབ་སེམས། །དངོས་པོ་མཚན་མར་མི་དམིགས་ཀྱང་། །ཆོས་ཉིད་ངང་དུ་དབྱེར་མེད་མཉམ། །ཨཱོྃ་མ་ཧཱ་ཤཱུ་ནྱ་ཏ་ས་མ་ཏི་ཧཱུྃ། ཆུ་ཟླའི་དཀྱིལ་འཁོར་ཇི་བཞིན་དུ། །སྒྱུ་མའི་སེམས་ཉིད་དེ་དང་འདྲ། །མཁའ་ལ་འཇའ་ཚོན་སྣང་བ་ཡང་། །ནམ་མཁའི་ངང་དུ་རོ་གཅིག་མཉམ། །དྷརྨ་དྷཱ་ཏུ་ས་མ་ཏི་ཧཱུྃ། ཡོད་དེ་ཡོད་པ་མ་ཡིན་ཏེ། །གཟུགས་དང་ཁ་དོག་ཡུལ་ལས་འདས། །མེད་དེ་མེད་པ་མ་ཡིན་ཏེ། །སྟོང་པ་ཉིད་ལས་ཆོ་འཕྲུལ་བྱུང་། །བཛྲ་ཙིཏྟ་ཧཱུྃ། ཨེ། ཡྂ། ར། བྂ། ཀེཾ། རྂ། བྷྲུྂ། ཨེ། གྲུ་གསུམ་མཐིང་ནག་འབར་བའི་ནམ་མཁའ་ལ། །འཐོར་བྱེད་རླུང་ནག་ཚོགས་ཀྱི་རྒྱ་གྲམ་གཏམས། །ཡེ་ཤེས་བསྐལ་པ་མེ་ལྟར་འབར་བའི་ཀློང་། །རཀྟ་ཁྲག་གི་རྒྱ་མཚོ་འཁྲུགས་པའི་དཀྱིལ། །ཞིང་ཆེན་གཏམས་པའི་ས་གཞི་ཡངས་པ་ལ། །ཀེང་རུས་ཆེན་པོའི་རི་རབ་བརྩེགས་པའི་སྟེང་། །ཡེ་ཤེས་འབར་བའི་མེ་འོད་ཀུན་ཏུ་འཕྲོ། །བྷྲུྂ་བི་ཤཱ་བི་ཤྭདྡྷེ་བྷཉྫ་ཛྙཱ་ན་ཛཀྲ་བྷྲཱུྂ། དུར་ཁྲོད་འབར་བའི་གཞལ་ཡས་ཁང་། །བྷནྡྷ་གསར་རྙིང་བརྩེགས་པ་ཡི། །ཡེ་ཤེས་ཆེན་པོའི་ཕོ་བྲང་སྟེ། །ཕྱི་དང་ནང་མེད་ཀུན་ཏུ་སྣང་། །འཁོར་ལོ་རྩིབས་བཞི་མུ་ཁྱུད་བཅས། །གྲུ་ཆད་བཞི་དང་ལྕགས་རིས་བསྐོར། །གྲུ་གསུམ་དམར་ནག་འབར་བའི་དབྱིངས། །སྦྲུལ་དང་ཐོད་ཕྲེང་ལ་སོགས་བརྒྱན། །བྷཱུྂ་བི་ཤྭ་བིཤུདྡྷེ་མཎྜལ་བྷྲཱུྂ